section_heading: Prvi svjetski rat
paragraph_text: U veljači 1918. Arz je unaprijeđen u čin general pukovnika, te je počeo planirati ofenzivu na Talijanskom bojištu kako bi potpomogao njemačku Proljetnu ofenzivu na Zapadnom bojištu i izbacio Italiju iz rata. I Conrad i Borojević željeli su zapovijedati napadom, što je dovelo do kompromisnog rješenja da je napad izvršen u dva smjera. Navedeno je uzrokovalo potpuni propast ofenzive, te je Arz preuzeo odgovornost i ponudio ostavku koju car nije prihvatio.